Hy sal waarskynlik in Junie hoor wat sy lot is. Venter is reeds in 2014 in die streekhof in Thembalethu, George, vir ŉ ander voorval tot vier jaar korrektiewe toesig gevonnis. Hy is destyds skuldig bevind op ŉ aanklag dat hy seks met ’n 15-jarige seun gehad en ook pornografie aan hom gewys het. Van die voorwaardes van sy vonnis was dat hy nie minderjariges in sy praktyk as tandarts mag behandel nie.
Makamandela het in haar uitspraak ŉ oorsig gegee van die getuienis wat gelewer is en die redes vir die gevolgtrekking waartoe die hof gekom het.
Makamandela het gesê die seun het in sy getuienis intelligent oorgekom. Sy volwassenheid het deurgeslaan in van sy antwoorde en hy het homself nie weerspreek nie. Sy getuienis was nie gefabriseer nie en hy was eerlik.